ΓΡΑΠΤΗ ΕΡΩΤΗΣΗ E-0362/00

υποβολή: Klaus-Heiner Lehne (PPE-DE) προς την Επιτροπή

(14 Φεβρουαρίου 2000)

Θέμα: Θέση της Επιτροπής όσον αφορά το πρόβλημα της αναλώσεως του δικαιώματος επί του σήματος καθώς και τη νομιμότητα των παράλληλων εισαγωγών

Συνεπεία του άρθρου 7 της οδηγίας της ΕΕ για το σήμα (89/104/ΕΟΚ)(1) ισχύει το αργότερο από το 1995 στις νομοθεσίες περί σημάτων των κρατών μελών της ΕΕ ή αρχή της ευρωπαϊκής αναλώσεως αντί της εφαρμοζόμενης μέχρι τούδε σε πολλά κράτη μέλη αρχής της διεθνούς αναλώσεως στο δίκαιο των σημάτων. Έκτοτε δενφίσταται πλέον δυνατότητα παράλληλων εισαγωγών φθηνών επώνυμων εμπορευμάτων από χώρες εκτός της ΕΕ" αυτό ισχύει όλως ιδιαιτέρωςπό το φως των αποφάσεων του ΔΕΚ Silhouette και Sebago. Στην έκθεσή της με ημερομηνία 1 Δεκεμβρίου 1999 η Επιτροπή της ΕΕ συνοψίζει τα μέχρι τούδε πορίσματα της τρέχουσας συζητήσεως για μια νομοθετική μεταβολή και εξετάζει διάφορες εναλλακτικές δυνατότητες μιας πιθανής νομοθετικής μεταβολής, χωρίς ωστόσο να τάσσεταιπέρ της διατηρήσεως ή της τροποποιήσεως της ισχύουσας σήμερα αρχής της αναλώσεως. Με βάση τις προηγούμενες σκέψεις ερωτάται.

1. Ποια σημασία αποδίδει η Επιτροπή, για την αξιολόγηση του ερωτήματος κατά πόσον θα πρέπει να είναι δυνατές στο μέλλον οι εμπορικές παράλληλες εισαγωγές από χώρες εκτός ΕΕ, στην αυξανόμενη προσφορά μέσω Διαδικτύου φθηνών επώνυμων προϊόντων άμεσα προς τον τελικό καταναλωτή; Συμμερίζεται την άποψη ότι με την αυξανόμενη ζήτηση από ιδιώτες αγοραστές μέσω Διαδικτύου προκαλούνται σημαντικές δυσχέρειες στο λιανικό εμπόριο και την αποστολή επωνύμων προϊόντων, όταν οι επιχειρήσεις αυτές δεν μπορούν να εφοδιάζονται μέσω φθηνών παραλλήλων εισαγωγών και να πωλούν σε αντίστοιχα χαμηλές τιμές;

2. Έχειπόψη της η Επιτροπή την άποψη των ενδιαφερόμενων κύκλων του εμπορίου, σύμφωνα με την οποία το σημερινό νομικό πλαίσιο έχει ως αποτέλεσμα την εκ των πραγμάτων πρόκληση ζημίας και αβεβαιότητας στο νόμιμο ενδοευρωπαϊκό παράλληλο εμπόριο επωνύμων προϊόντων, δεδομένου ότι μεταξύ των εμπορευμάτων που έχουν συγκεντρωθεί μπορεί ναπάρχουν χωρίς αυτό να γίνεται αντιληπτό από τους φορείς του εμπορίου και προϊόντα από παράνομες εισαγωγές από τρίτες χώρες, γεγονός που προκαλεί άσκηση αγωγών εκ μέρους της βιομηχανίας σημάτων εις βάρος του εμπορίου; Προτίθεται η Επιτροπή, με βάση την εν λόγω άποψη των εμπορικών κύκλων για τηνφιστάμενη αβεβαιότητα δικαίου, να συνάγει συντόμως τα απαραίτητα συμπεράσματα διορθώνοντας τα πράγματα;

3. Σκοπεύει η Επιτροπή εν όψει των επικρίσεων που έχουν διατυπωθεί εις βάρος της λεγόμενης εκθέσεως n/e/r/a να προκηρύξει μία νέα δημοσκόπηση ή/και μελέτη προκειμένου να επιτύχει μεγαλύτερη σαφήνεια στο πλαίσιο μιας μελλοντικής λήψεως αποφάσεως;

4. Προτίθεται η Επιτροπή να καταστήσει το ζήτημα των κανόνων για τη διεθνή ανάλωση στο δίκαιο των σημάτων αντικείμενο των επικείμενων γύρων διαπραγματεύσεων σε επίπεδο ΠΟΕ; Εάν όχι, για ποιους λόγους;

(1) ΕΕ L 40 της 11.2.1989, σελ. 1.

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-0362/00 και E-0363/00

(7 Απριλίου 2000)

Η συζήτηση σχετικά με την ανάλωση του δικαιώματος συνεχίζεται με βάση ένα έγγραφο εργασίας τωνπηρεσιών της Επιτροπής, στο οποίο εξετάζονται ορισμένα βασικά θέματα τα οποίαποβλήθηκαν στο Συμβούλιο και στο Κοινοβούλιο. Υπό το φως αυτών των συζητήσεων και όλων των άλλων σχετικών παραγόντων, η Επιτροπή θα καθορίσει τη θέση της σχετικά με το ερώτημα της ανάλωσης των δικαιωμάτων που παρέχονται από τα εμπορικά σήματα, μόλις τούτο καταστεί κατάλληλο και εφικτό.

Το αξιότιμο μέλος έθεσε ένα ενδιαφέρον και σημαντικό ερώτημα που αφορά τον πιθανό αντίκτυπο του ηλεκτρονικού εμπορίου στο θέμα της ανάλωσης. Το ερώτημα αυτό βρίσκεταιπό εξέταση από την Επιτροπή και αποτελεί αντικείμενο προτεραιότητας. Η κατάσταση που αφορά το παράλληλο εμπόριο στην Κοινότητα εξαρτάται από το αποτέλεσμα τωνπό εξέλιξη συζητήσεων σχετικά με την ανάλωση. Εάν η πιθανή αλλαγή του σχετικού με την ανάλωση καθεστώτος δεν επιλύσει το ενλόγω θέμα, η Επιτροπή ίσως πρέπει να εξετάσει την ανάγκη λήψης άλλων μέτρων.

Η Επιτροπή είναι ικανοποιημένη από τη μελέτη για τους εθνικούς εταίρους οικονομικών ερευνών (μελέτη NERA) και χρησιμοποιεί την ενλόγω μελέτη ως βάση για τις σχετικές με την ανάλωση εργασίες. Δενπάρχει, τουλάχιστον προς το παρόν, καμία άμεση ανάγκη για την εκτέλεση περαιτέρω μελετών. Στο έγγραφο τωνπηρεσιών της Επιτροπής αναφέρονται διάφορες εναλλακτικές δυνατότητες για την αλλαγή του σημερινού καθεστώτος σχετικά με την ανάλωση. Μια από τις ενλόγω δυνατότητες είναι να τεθεί το ερώτημα αυτό σε διμερές ή πολυμερές επίπεδο με τρίτες χώρες. Όταν η Επιτροπή θα καθορίσει τη θέση της σχετικά με το θέμα της ανάλωσης, θα εξεταστεί και το εάν το ενλόγω θέμα θα τεθεί επίσης στις μελλοντικές διαπραγματεύσεις του Παγκόσμιου Οργανισμού Εμπορίου (ΠΟΕ).

Η Επιτροπή θα λάβει θέση σχετικά με τη διεθνή ανάλωση μετά την ολοκλήρωση τωνπό εξέλιξη συζητήσεων. Είναι, κατά συνέπεια, πρόωρο να αντιδράσουμε στην ερώτηση του αξιότιμου μέλους. Όσον αφορά την αναφορά του αξιότιμου μέλους στην εκ νέου θέσπιση των παράλληλων εισαγωγών, η Επιτροπή θα ήθελε να τονίσει ότι το θέμα δεν είναι στην πραγματικότητα η εκ νέου θέσπιση του παράλληλου εμπορίου. Οι συζητήσεις αφορούν το ερώτημα της ανάλωσης των δικαιωμάτων που παρέχονται από τα εμπορικά σήματα. Πολλοί άλλοι παράγοντες έχουν αντίκτυπο στις παράλληλες εισαγωγές, όπως είναι οι εισαγωγικοί δασμοί, οι εισαγωγικές ποσοστώσεις και οι κάθετες σχέσεις. Οπολογισμός των πιθανών επιπτώσεων στις τιμές καταναλωτών που παρουσίασε το αξιότιμο μέλος δενποστηρίζεται από τις πληροφορίες που παρέχονται στη μελέτη NERA.

Η Επιτροπή θεωρεί ότι το φαινόμενο της παραποίησης / απομίμησης και της πειρατείας αποτελεί σοβαρό πρόβλημα. Πρέπει να αναλυθούν προσεκτικά οι πιθανές επιπτώσεις που μπορούν να έχουν τα σχετικά με την ανάλωση καθεστώτα στο πρόβλημα αυτό. Η Επιτροπή δεν έχει λάβει μέχρι στιγμής οποιαδήποτε πληροφορία σχετικά με τον πιθανό αντίκτυπο που μπορεί να έχει μια απαγόρευση των παράλληλων εισαγωγών. Εξακολουθεί να εξετάζεται το ερώτημα του πιθανού αντίκτυπου που μπορεί να έχει στην απασχόληση μια αλλαγή του καθεστώτος ανάλωσης και είναι πολύ πρόωρη η εξαγωγή οποιουδήποτε συμπεράσματος από την ενλόγω εξέταση.